cyanic-selkie/wikianc huggingface dataset:
Нулопа
Опис
Надморската висина на островот е околу 50 метри. Островчето е со густа шума, кокосови палми. Островот и околната вода се конзервациска (заштитена) област. Традиционално, островчето се користело како гробно место за поглавиците на островот Маноно.
Четнички институт на ТМОРО
Четнички институт — воената структрура на Македонската револуционерна организација која имала силна улога во популаризирањето и проширувањето на Организацијата меѓу населението во Македонија и Одринско. Институтот официјално бил создаден со окружното на Централниот комитет од октомври 1898 година, но првите мерки се преземи од Даме Груев и Гоце Делчев во 1897 година. Кон крајот на 1899 и почетокот на 1900 година цела Македонија била прошарана со чети, а во 1900 година се појавуваат и првите чети во Одринско. Значењето на Институтот особено се гледа во успешната борба со османлиската армија, која не успеала да ги уништи четите, во текот на Илинденското востание. По востанието Институтот и понатаму имал водечка улога во македонското револуционерно движење, спротивставувајќи се на четите организирани од странските пропаганди во екот на Борбата за Македонија. По Младотурската револуција од 1908 година, институтот престанал да постои.
Први чети
Првата чета во Солунскиот вилает била екипирана во првата половина на 1897 година во Ениџевардарско. Тоа било дело на Дамјан Груев.
Тој ја посетил областа Бојмија и тамошните села, притоа ги поканил старите арамии Апостол Петков и Иван Карасулијата кој дејствувале во Бојмија и Пајак планина, да се покорат на ТМОРО и да ги прифатат нејзините начела. А. Петков и Карасулијата биле покрстени од страна на поп Стамат Тончев.
Четата на Апостол Петков се состоела од 7 души, во неа влегле брат му Тано, братучед му Андон, Михаил Апостолов, Андон Ќосето, Димитар Чавдаров и Атанас Карадупков. Привремено во четата на Апостол Петков се присоединувал и Аргир Манасиев.
Делчев со себе го донел и Михаил Апостолов - Попето кој требало да се запознае со теренот и да влијае врз четата која била поставена врз полуарамиски начела.
Набрзо по формирањето, четата на А. Петков го имала своето воено кршевање. Четата стапила во судир со аскерот кај селото Грубевци. Аскерот бил растеран, а четата немала жртви. Оваа борба го прославила името на војводата и го покренала духот на населението. Од четата на А. Петков се одвоил Иванчо Карасулијата и ги обиколувал Кожув и Пајак Планина.
Создавање на четничкиот институтот
Во април 1897 година во Струмичкиот револуционерен округ дејствувале три групи. Првата група дејствувала во Малешевско на чело со Ефрем Чучков, втората во Радовишко на чело со Тодор Станков, а третата во Струмичко на чело со Стојан Георгиев.
Тие дејствувале на територијата која била зафатена од Виничката афера (Виничка афера). Тие имале задача да се сретнат со првите луѓе на Организацијата, да ја зацврстат организациската мрежа и да го закрепнат духот на населението. Подоцна се појавуваат слични групи со зголемени функции.
Северна Осетија-Аланија
Северна Осетија-Аланија (осетски: Цӕгат Ирыстоны Аланийы Республикӕ;, рус. (Респу́блика Се́верная Осе́тия-Ала́ния) е автономна република во составот на Руската федерација. Таа има површина од 8000 км2,од кои 4000 км2 се планини.
Четнички институт на ТМОРО
Создавање на четничкиот институтот
Во април 1898 година Гоце Делчев побарал од Никола Петров Русински, заедно со Попето да заминат за Кукушко заедно со една чета, но Русински одбил под изговор дека е болен, всушност вистинската причина била составот на четниците.
Северна Осетија-Аланија
Население
Населението во Северна Осетија-Аланија во најголем процент се Осети, па Руси. Доминира православието, а во помал број има и припадници на исламот. Според пописот во 2002 вака изгледа етничката структура во Северна Осетија-Аланија:
Четнички институт на ТМОРО
Создавање на четничкиот институтот
Оваа задача ја прифатил М. Апостолов - Попето и ја екипирал четата. При првиот обид да ја минат границата биле растерани од бугарската погранична војска, но по 10 дена успеале да ја минат бугарско-турската граница и да навлезат во Серско каде биле пречекани од Дедо Иљо Крчовалијата.
Михаил Апостолов - Попето се веднаш започнал со апостолската работа. Со својот строг карактер влијаел врз првите четници, а на населението му проповедал совест, бунтовништво, конспиративен дух и самоувереност во борбата. Тој велел:
Во есента 1898 година ЦК побарал од околиските раководители да поднесат извештаи за состојбата на нивните реони. Во 11 извештаи раководителите се жалеле на работата на терористичките групи, а само во еден извештај се фалела организациско-агитациската дејност. ЦК тогаш донел одлука за расформирање на терористичките групи и нивно заменување со чети. Во октомври 1898 година ЦК испратил окружно до околиските раководители во кое било истакнато ако тие не поседуваат нелегални работници за четите да го известат ЦК, а тој ќе им испрател такви лица. Со тоа бил поставен почетокот на четничкиот институт.
Тодор Станков во своите спомени истакнува дека причините за настанување на институтот лежеле во Виничката провала, меѓутоа генезата за создавање на институт е подолга, имено основите на четничкиот институт на ТМОРО биле поставени на Солунскиот конгрес во 1896 година. По конгресот, Гоце Делчев и Ѓорче Петров биле задолжени да го создадат новиот устав и правилник. Во новиот устав на ТМОРО од 1897 година во член 11 се истакнува дека:
Со што се создале услови за појава на првите организациски чети и четничкиот институт, а Виничката афера само го забрзала формирањето на четите.
Татарчев истакнува дека кон крајот на 1899 и почетокот на 1900 година целата земја била прошарана со чети и дека секој реон имал своја чета.
Таквата ситуација ја наметнала потребата од точно определување на местото и улогата на четите во македонското револуционерно движење.
Поради тоа, Делчев и Ѓорче Петров врз основа на членот 11 од уставот на ТМОРО и окружното на ЦК од октомври 1898 година го изработиле Правилникот за четите на ТМОРО.
Прв кадар
Поради недостаток на командувачки кадар, најпрво во организациските чети биле вклучени старите арамии и арамиски војводи. Тие биле погодни како егзекутори, курири, пренесувачи на оружје и др.
Меѓу нив се вбројуваат : Кочо Мустракот, Апостол Петков - Терзиев, Иванчо Оџаров Карасулијата, Илија Крчовалијата, Атанас Тешовалијата, Георги Бродалијата, Атанас Градобалијата и др.
Тие од себе создале легенди и голем дел од нив загинале како херои.
Набргу на кадровски план, старите арамии биле потиснати од младите интелигентни кадри кои минале низ бугарските касарни. Меѓу резервните офицери имало Македонци и Бугари меѓу нив биле Михаил Апостолов - Попето, Христо Чернопеев, Георги Иванов Геројски (подоцна познат какоМарко Лерински) и други.
Тие станале агитатори, организатори и инструктори. Кон крајот на 1899 и почетокот на 1900 година била разбиена легендата дека учителите и граѓаните не се за горски живот.
Тие на разни начини биле распоредени по четите, најчесто како секретари - агитатори, а подоцна биле назначувани за војводи. Војводскиот кадар бил засилен и со млади идеалисти кои под вијание на револуционерната идеја и романтизмот ги напуштиле своите куќи и училишта и зеле учество во борбата против Турците.
Успех
Четите ја спасувале Организацијата при честите провали и го подигнале нејзиниот престиж пред населението. Организацијата преку Четничкиот институт пред селаните добила значење на вистинска народна власт, авторитет, справедлива до жестокост и способна да ги налага решенијата.
Преку четите Организацијата почнала да ја контролира речиси сета територија на Македонија, и затоа во странските извори ТМОРО била нарекувана држава во држава или Подземна република.
Рак на грло
Ларингеален карцином(рак на ларинксот) претставува злоќуден тумор на гркланот. Повеќето од ларингеаленитекарциноми се сквамозени, потекнуваат од сквамозни клетки кои се формираат во ларингеалениот епител. Карциномот може да се развие во било кој дел на грлото, но стапка на лекување е зависна од локацијата на туморот. Во зависност од локацијата на туморот, ларинксот е поделен на три анатомски регии: Повеќето случаи од овој тип на карцином се локализирани во глотисот, карциномите во супраглотеалниот регион се поретки, а оние во субглотисот се најретки. Овој тип на карцином многу брзо се шири, и тој може да метастазира во регионалните лимфни јазли, но може да отиде и многу подалеку ширејќи се преку крвта. Најзабележани места на расејување (метастазирање) на овој карцином се белите дробови.
Ризични фактори
Дефинитивно, пушењето е фактор број еден кој предизвикува рак на грлото. Смртноста од рак на грлото е за 20 пати поголема кај луѓето кои се пушачи за разлика од оние коишто не пушат. Конзумацијата на алкохолни пијалаци е исто така многу значаен ризичен фактор. Нај опасно е кога овие два ризични фактори се употребуваат во комбинација! Овој тип на карцином почесто се забележува кај машката популација, претежно кај лица над 55 години. Луѓето кои претходно имале некаков вид на карцином особено на главата, вратот и белите дробови се особено ризични за појава на карцином на грлото. Овие делови се најпогодени од канцерогените состојки кои се содржат во цигарите и алкохолните пијалаци. Се смета дека ризикот значително се намалува доколку се откаже употребата на алкохол и цигари.
Симптоми
Симптомите на ларингеалниот карцином зависат од локацијата и големината на туморот.
Третман
Специфичниот третман зависи од локацијата, типот и степенот на туморот. Третманот може да вклучи хируршка интервенција, радиотерапија или хемотерапијата, самостојно или во комбинација.
Надворешни врски
Рак на грклан - Македонски портал за ракот
Јон Дади Бодварсон
Селфос
Јон Дади Бодварсон ја започнал својата кариера во екипата од неговиот роден град Селфос, за која дебитирал во текот на сезоната 2009 во втората исландска лига. Со 16 настапи и еден гол Бодварсон му помогнал на Селфос да избори промоција во највисоката дивизија во земјата, во која пак тој дебитирал на 11 мај 2010 во поразот на домашен терен со 1-3 од Филкир, натпревар во кој исто така го забележал и својот прв погодок во Првата лига на Исланд. Во Селфос се задржал 4 сезони забележувајќи повеќе од 100 настапи и 21 гол во сите натпреварувања.
Викинг
Во ноември 2012 година, Бодварсон направил трансфер во норвешкиот Викинг. Тој одиграл три сезони за Викинг во Норвешката Премиер лига, од кој најуспешна му е била последната во која имал 9 гола и 8 асистенции во првенството и 6 гола и 6 асистенции во Купот на Норвешка. На 22 април 2015, Бодварсон постигнал хет-трик за само 18 минути поминати на теренот во победата со 7-0 на гостувањето кај Алгард во рамките на првото коло на Купот на Норвешка, а подоцна во второто коло на истото натпреварување постигнал гол и додал уште четири асистенции во победата со 9-0 на гостувањето кај Варег. На 11 јули 2015, Бодварсон постигнал два гола и бил асистент за уште еден во победата со 4-1 над Олесунд на СР-Банк Арена. Вкупно за Викинг одиграл 92 натпревари и постигнал 23 гола.
Кајзерслаутерн
Во јануари 2016, Бодварсон се преселил во германскиот второлигаш Кајзерслаутерн со кој веќе во јуни 2015 имал потпишано преддоговор за трансфер на три години. Своето деби на Кајзерслаутерн го забележал на 5 февруари 2016 против Унион Берлин. Својот прв од двата гола кој ги постигнал како играч на Кајзерслаутерн дошол на 4 март 2016 година во поразот со 2-1 на гостувањето кај Нирнберг. На 3 април 2016, тој повторно бил стрелец, овој пат од пенал, во победата со 2-0 на домашен терен над Сандхаусен. Во последното коло од сезоната против Сент Паули, Бодварсон забележал две асистенции во поразот на неговата екипа со 5-2. И покрај релативно добрите игри во кои на 15 натпревари постигнал 2 гола и имал 3 асистенции, оваа полусезона се покажала како единствена за Бодварсон во дресот на Кајзерслаутерн бидејќи во летото 2016 се решил да ја промени клупската средина.
Вулверхемптон
На 2 август 2016 година, Јон Дади Бодварсон потпишал договор со англискиот Чемпионшип клуб Вулверхемптон Вондерерс за необјавена сума обврзувајќи се на договор од три години. На 6 август 2016, Бодварсон дебитирал со погодок во дресот на волците во ремито 2-2 против. Неговото деби исто така, означувало дека тој станал 1000-тиот играч кој се појавил за клубот во првенствен натпревар. На 16 август 2016, Бодварсон за првпат во кариерата промашил пенал во натпреварот против Ипсвич Таун што завршил без голови 0-0, кога неговиот удар од белата точка бил успешно одбранет од голманот на Таун Бартош Бјалоковски. Сепак само четири дена подоцна, Бодварсон го постигнал и својот втор погодок за Вулверхемптон во Чемпионшип, третиот за својот тим и последен на натпреварот во победата со 3-1 на гостувањето кај Бирмингем Сити. Својот трет погодок за волците го постигнал во поразот со 3-1 од во април 2017. Сезоната во Вулверхемтон ја завршил со 42 настапи во Чемпионшип и 6 во куповите запишувајќи 3 гола и 4 асистенции. Исто така бил избран за fan favourite од навивачите на Вондерерс.
Рединг
Својата втора сезона со Рединг ја започнал со погодок во првото коло во лигата против на Мадејски стадионот, но сепак по целосниот пресврт неговиот тим бил поразен со 1-2. Втората негова сезона во дресот на Ројалс била испрекината од бројни повреди поради кои и го загубил статусот на првотимец и важен играч за клубот. Вкупно за Рединг одиграл 55 натпревари и постигнал 17 голови.
Милвол
На 12 јуни 2019, Бодварсон потпишал за Милвол, која била третата екипа од Чемпионшип за која заиграл.
Репрезентативна кариера
Бодварсон играл за младинските репрезентации на Исланд под 19 и под 21 година.
Своето деби за сениорската репрезентација го направил на 14 ноември 2012, влегувајќи како замена на местото на Матијас Вилхјалмсон во победата со 2-0 во пријателски натпревар против Андора. Својот прв репрезентативен погодок го постигнал на 9 септември 2014 во победата со 3–0 над Турција во натпревар од квалификациите за Европското првенство 2016.
Тој бил избран да учествува на Европското првенство 2016, првиот меѓународен турнир на кој Исланд воопшто се пласирал. Бодварсон ги започнал сите пет натпревари на турнирот во Франција и постигнал гол во последниот натпревар од групната фаза против Австрија што им обезбедил на исланѓаните прогрес во следната фаза.
На 27 јуни 2016, Јон Дади играл против Англија во осминафиналето на Евро 2016 на Алијанц Ривиера во Ница, каде Исланд го изненадил фаворитот совладувајќи го со 2–1 и пласирајќи се во четвртфиналето.
Две години подоцна Бодварсон бил селектиран меѓу 23-цата играчи на Исланд кој биле пријавени за настап на Светското првенство 2018 во Русија. Своето деби на првенството го направил во вториот натпревар од групната фаза во кој Исланд бил поразен од Нигерија со 2-0. Тоа бил неговиот единствен настап на турнирот, на кој Исланд бил елиминиран уште во групната фаза завршувајќи на последното место во групата Д.
Разгневениот бик
Разгневениот бик (англиски: The Raging Bull) е американски филм од 1980 година, во режија на Мартин Скорсезе (Martin Scorsese). Главните улоги ги толкуваат: Роберт Де Ниро (Robert De Niro), Џо Пеши (Joe Pesci), Кети Моријарти (Cathy Moriarty), а споредните улоги ги толкуваат: Николас Колазанто (Nicholas Colasanto), Тереза Салдана (Theresa Saldana) и Френк Винцент (Frank Vincent). Филмот претставува биографија на големиот боксерски шампион, Џејк Ла Мота (Jake La Motta), по чија книга е пишувано и сценариото за филмот. Филмот трае 129 минути. Во 1981 година, филмот освоил две награди „Оскар“, и тоа: Де Ниро во категоријата „најдобра главна машка улога“ и Телма Шунмејкер за „најдобро филмско уредување“, а бил номиниран во уште шест други категории. Истата година, Де Ниро освоил и „Златен глобус“ во категоријата „најдобар глумец“, а филмот имал уште шест други номинации за оваа награда. Во 1982 година, филмот освоил две награди „БАФТА“, и тоа: Телма Шунмејкер за „најдобро филмско уредување“ и Џо Пеши за „најдобар дебитант на филмското платно“.
Содржина
Филмот започнува со приказ на подостарениот и здебелен Џејк Ла Мота (Роберт Де Ниро), кој работи како забавувач (стенд-ап комичар) по хотелите и баровите во Њујорк. Потоа, се прикажува подемот и падот во кариерата на ла Мота, во текот на 1940-тите и 1950-тите години. Џејк е млад и силен боксер, кој ги прави почетните чекори во кариерата, воден од неговиот брат, Џои (Џо Пеши), кој истовремено му е менаџер. Мафијата му нуди на Џејк да го земе под закрила, но тој е тврдоглав и сака самиот да си го пробие патот. Поради тоа, иако Ла Мота лесно ги победува своите противници, тој никако не може да стигне до позицијата да стане предизвикувач за шампионската титула.
Пресврт во неговиот живот претставува средбата со преубавата млада девојка Вики (Кети Моријарти), која го привлекува на прв поглед. Џејк започнува врска со неа, а подоцна, двајцата стапуваат во брак, но цело време, Џејк е многу љубоморен и мисли дека таа го изневерува, така што често ја навредува и вика по неа, па дури и ја тепа. И покрај неговата тврдоглавост, Џејк сепак запаѓа во канџите на боксерската мафија, така што еднаш треба да изгуби од еден просечен боксер. Тој со тешко срце го прифаќа лажирањето на борбата, но не сака да падне, туку до крајот останува на нозе. Од периодот на подемот на неговата кариера, легендарни се неговите борби со Реј Шугар Леонард, кого Џејк успева да го нокаутира, иако понекогаш и губи од него, но на бодови, т.е. никогаш не дозволува да биде соборен на подот. Врвот на успехот, Џејк го доживува со освојувањето на шампионската титула.
Сепак, наскоро започнува крајот на неговата кариера: Џејк треба да боксува со Реј Шугар Леонард, но непосредно пред мечот, него го зафаќа силна љубомора и тој го обвинува својот брат дека имал сексуален однос со Вики. Затоа, Џејк налутен оди во куќата на брат му и пред очите на целото семејство, брутално го претепува. Потоа, за време на борбата со Леонард, Џејк не сака да боксува и стои како закован покрај јажињата, дозволувајќи да биде претепан, но сепак, Леонард повторно не успева да го собори на подот.
По поразот, Џејк се простува од боксот и живее на Флорида, во луксузна куќа. Тој отвора и свој ноќен клуб, но поради присуство на малолетни девојки во клубот, Џејк оди в затвор, а Вики дефинитивно го напушта. По затворот, Џејк започнува да работи како забавувач и еднаш, случајно во Њујорк го среќава својот брат и тие двајцата се смируваат.
За филмот
Де Ниро ја прочитал автобиографијата на Џејк Ла Мота и бил фасциниран од ликот на Џејк Ламота. Тој му ја покажа книгата на Мартин Скорсезе во сетот на филмот Алиса Не Живее Тука Повеќе, со надеж дека ќе го разгледа проектот. Ама Скорсезе отсекогаш бил незаинтересиран за спортот, а уште помалку заинтересиран за боксот и неговото мислење за спортот било "нешто со топка, не е добро". Затоа, постојано одбивал да режира ваков филм, особено од кога слушнал што правел Џејк Ла Мота за живеачка. Тој рекол: "Боксер? Не ми се допаѓа боксот ... Дури и како дете, секогаш мислев дека боксот е досаден ... Тоа беше нешто што не можев, нема да го сфатам". После неуспешните обиди со Скорсезе, книгата беше предадена на Мардик Мартин, евентуален ко-сценарист на филмот, кој рече: "Проблемот е што нештото е направено стотина пати - тепач кој има проблеми со својот брат и со неговата сопруга, а мафијата е по него ". Книгата потоа беше прикажана дури и на продуцентите Роберт Чартов и Ирвин Винклер од Де Ниро, кои беа подготвени да помогнат само ако се согласи и Скорсезе. По речиси умирање од преголема доза на дрога, Скорсезе се согласи да го направи филмот, не само да го спаси својот живот, туку и за да ја спаси својата кариера. Скорсезе почна да се поврзува многу лично со приказната за Џејк Ламота, и во него виде како рингот може да биде "алегорија за она што го правите во животот", што за него го објаснуваше правењето на филмови, "правиш филмови, ти си во рингот секој пат ".
Подготовката на филмот започна со снимањето на Де Ниро во рингот, од страна на Мартин Скорсезе. Скорсезе одлучи да го направи филмот во бела и црна боја поради што сакаше филмот да се разликува од другите филмови во боја и од други причини. Скорсезе отишол на два меча во Медисон Сквер Гарден за да му помогне на неговото истражување, земајќи ги помалите, но суштински детали предвид, како што е крвавиот сунѓер, а подоцна и крвта на јажињата (која подоцна ќе се користи во филмот). Скорсезе инаку не бил и сè уште не е обожавател на спортот или боксот, кои тој ги опишал за здодевни. Кога ги видол крваво натопените сунѓери како се натопуваат во кофата, тој се сеќава како размислувал во себе: "И овие го нарекуваат ова спорт".
Подоцна, под водство на Чартов и Винклер, Мардик Мартин беше замолен да започне да го пишува сценариото. Според Де Ниро, под никакви околности, Обединетите Уметници нема да го прифатеа сценариото на Мартин. Приказната беше заснована на визијата на новинарот Пит Хамил од стилот на 1930-тите и 1940-тите, кога боксот беше познат како "големиот темен принц на спортот". Затоа, сценаристот на Таксист (филм) Пол Шрадер беше ангажиран за да го преработи сценариото во август 1978 година. Де Ниро и Скорсезе ги искористиле промените во сценариото за и тие да преработаат неколку сцени.
За ангажирањето на глумци, Скорсезе ангажираше многу глумци е глумци нови во професијата. Џо Пеши беше совршен кандидат за улогата на Џои Ла Мота, тој беше непознат глумец во тоа време. Де Ниро и Скорсезе му се јавиле на Пеши, откако Де Ниро го видол во филмот, The Death Collector. За улогата на Вики, втората жена на Џејк, Пеши ја предложил Кети Моријарти. Скорсезе и Де Ниро се уверија дека таа е совршена за улогата, но таа ја доби улогата после неколку тестови. Џо Пеши исто така го натера својот шоу-бизнис пријател и колега од The Death Collector, Френк Винцент, да се обиде да ја земе улогата на Селви Бетс. Чарлс Скорсезе, татко му на на Мартин, исто така се појавил во филмот како братучедот на Томи Комо, Чарли.
Додека си го тренирал Бронкс акцентот и додека се припремал за својата улога, Де Ниро се сретнал со Џејк Ла Мота и неговата бивша сопруга Вики. Вики, која живеела во Флорида, раскажа за нејзиниот живот со нејзиниот поранешен сопруг, а исто така дури и покажала стари домски филмови (кои подоцна инспирирале слична сцена што требало да се направи за филмот). Џејк Ламота, од друга страна, служеше како негов тренер, придружуван од Ал Силвани како тренер во клубот Грамерси во Њујорк, кој го одржа Де Ниро во кондиција. Глумецот открил дека боксирањето му дошло природно;. Тој дури влегол како боксер од средна тежина, победувајќи две од неговите три борби во еден Бруклински ринг и бил наречен "младиот Ла Мота" од коментаторот. Според Џејк Ламота, Де Ниро бил еден од првите 20 најдобри боксери во средна тежина на сите времиња.
Според продукциниот миксер, Мајкл Евје, филмот почнал да се снима во олимпискиот аудиториум во Лос Анџелес на 16 април 1979 година. На 7 мај, продукцијата се пресели во Кулвер Сити студиото и се снимаше таму до средината на јуни. Скорсезе стави до јасно знаење дека за време на снимањето дека не го сака традиционалниот начин во филмовите за прикажување на борби од гледиштето на гледачите. Тој инсистираше на тоа една камера, управувана од директорот на фотографија, Мајкл Чепмен, да биде ставена внатре во рингот, за да можаат гледачите да ги видат емоциите на борците,  особено оние на Џејк. Според Скорсезе, продукцијата на филмот потоа била дури затворена околу четири месеци со исплатата на целиот екипаж, за Де Ниро да може да оди на патувања околу северна Италија и Франција, за да си ја зголеми тежината. Кога се вратил во САД, неговата тежина се зголемила од 66 до 97 килограми. Сцените со подебелиот Џејк Ламота беа завршени до приближувањето на Божиќ 1979 година во рок од седум до осум недели, за да не се влоши здравствените проблеми кои влијаеле на држењето, дишењето и зборувањето на Де Ниро.
Според Евје, делот со ноќниот клуб на Џејк бил снимен во затворен клуб кај Сан Педро на 3 декември. Последната секвенца каде што Џејк Ламота е пред огледалото и зборува пред него беше снимена на последниот ден од снимањето и беа потребни 19 пати, со тоа што само 13-тиот пат беше искористен за филмот. Скорсезе сакаше да има атмосфера што ќе биде толку студена што зборовите ќе имаат влијание додека тој се обидува да го помири неговиот однос со својот брат.
Уредувањето на Разгневениот Бик започна кога продукцијата беше привремено стопирана и беше завршено во 1980 година. Скорсезе работел со уредникот, Телма Шонмејкер, за да постигне финален пресек на филмот. Разгневениот Бик потоа помина низ скрин-тест пред мала публика, вклучувајќи ги и главните директори на Обединетите Уметници, Стивен Бах и Енди Албек. Скринингот беше прикажан во МГМ скрининг-соба во Њујорк околу јули 1980 година. Подоцна, Албек го пофалил Скорсезе, нарекувајќи го "вистински уметник".
Според продуцентите Роберт Чартов и Ирвин Винклер, работите се влошиле кога Обединетите Уметници одлучиле да не го дистрибуираат филмот, но ниту едно студија не било заинтересирано кога се обиделе да ги продадат правата. Скорсезе се погрижил за своите права за време на пост-продукција.
Во 2012 година, Разгневениот Бик беше изгласан од Motion Picture Editors Guild за најдобро-едитиран филм во историјата.
Список на државни водачи во 944 година
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Култура 365
„Култура 365“ (лат. Cultura 365) е културен и информативен центар во Охрид, основан според идеите и со активното учество на охридскиот писател и фотограф Мишо Јузмески. За кратко време центарот станува културно култно место во кое навраќаат љубители на уметноста и културни дејци од целиот свет. Воден од начелото „култура за сите секој ден“, центарот работи секој ден и така тој е единствената културна институција во Охрид која е отворена секој ден.
Културно-информативниот центар „Култура 365“ со работа започнува на 19 јуни 2011 година, а првиот културен настан е отворањето на спомен - собата за холандскиот писател и новинар А. ден Долард. Во КИЦ „Култура 365“ се одржуваат разни културни настани преку кои се промовираат уметници и други дејци од областа на културата.
КИЦ „Култура 365“ има две изложбени простории:
Основни дејности на КИЦ „Култура 365“ се:
NGC 4664
NGC 4664 — спирална галаксија во соѕвездието Девица, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4664 се споменува и како NGC 4624, NGC 4665, UGC 7924, MCG 1-33-5, CGCG 43-18.
Откривање
Објектот е откриен на 23 февруари 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4664 е од видот SB0-a. Видливиот сјај со голо око изнесува 10,5 m, а оној во рамките на интервалот од минималната до максималната честота 11,2 m, додека површинскиот сјај изнесува 13,1 m/лм2. NGC 4664 има привидни димензии од 3,5' х 3,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 45 м 6,1 с, а неговата деклинација, односно висината на лакот на тој агол, +3° 3' 19".
Други поделби
Проучување на NGC 4664 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 42970. Во рамките на атласот на длабокото небо, Уранометрија 2000.00, објектот припаѓа на групата означена со бројот 239; додека во Каталогот на основни ѕвезди (GSC) е групиран под бројот 293. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 104.
Ланднама
Ланднаамабок (Landnámabók - значејќи „Книга за доселувањето„) честопати се среќава со скратен наслов Ланднаама (Landnáma) е средновековен исландски ракопис кој детално го опишува доселувањето на Исланд од страна на нордијците во 9 и 10 век н.е.
Кратка содржина на Ланднаама
Ланднамабок започнува со првото населување на Инголфур Арнарсон (Ingólfur Arnarson) Рејкјавик и неговто полагање право врз земјата што е на север, запад, исток и југ. Понатака продолжува со опис на првите потомци на првобитните населувачи следејќи важни настани и семејни истории до 12 век. Опишани се над 3000 луѓе и 1400 населби. Ланднаамабок набројува 435 мажи како првобитни населувачи, мнозинството од нив населувјќи ги северните и југозападните делови на островот. Книгата останува извор од непроценлива вредност како за историјата така и за генеалогијата на исландските луѓе.
Зачувани верзии
Постојат три зачувани средновековни верзии на Ланднаамабок.
Зерно
Зерно — село и поранешна општина во округот Витенберг, Саксонија-Анхалт, Германија. Од 1 јануари 2009, е дел од градот Косвиг (Анхалт).
Црква „Св. Благовештение“ - Старичани
Црквата е живописана во 1827 г. од истакнатиот зограф Аргир Михајлов. Внатре има забележителни икони на Михајлов, при што онаа на Исус Христос е веројатно единствената во Костурско од тој вид. Зачувана е и забележителна резбана икона на Пресвета Богородица од почетокот на XIV век.
Список на градоначалници на Хамбург
Списокот што следи е хронолошки список на градоначалници во Хамбург, град-држава во Германија. Градоначалниците се главни на градот-држава, дел од Владата на Хамбург. Од 1861, според уставот од 28 септември 1860 покраината била раководена од десетчлен Сенат, кој бил наречен совет (на германски јазик во тоа време: Rath) пред тоа време. Бил воден од Првиот градоначалник на Хамбург (германски наслов: Erster Bürgermeister der Freien und Hansestadt Hamburg) како Претседател на Сенатот. Негов заменик бил Вториот градоначалник.
Пред Првата светска војна двајцата градоналници биле избирани на едногодишен мандат. До 1997, Првиот градоначалник бил primus inter pares меѓу неговиот колеги во Сенатот, од кои бил избиран. Оттогаш, тој е избиран од хамбуршкиот парламент (германски: Hamburgische Bürgerschaft) и има можност да ги назначува и отповикува другите сенатори (министри).
1293–1860
Функцијата на градоначалник обично била симултано одржувана од три лица, служејќи како извршен одбор. Еден од тројцата градоначалници бил за годината, вториот бил минат градоначалник, третиот бил нареден градоналник. Затоа понекогаш се спомнуваат по три имиња за една година, со оглед на три имиња во декретите, запишани со или спомнати со нивните имиња. Имињата во списокот од 1239 до 1820 биле архивирани од книга на Јохан Август Мајстер (1820). Ова е некомплетен список на градоначалници и користи изговарањето на книгата на Мајстер, која е чувана во хамбуршката покраинската библиотека. До 1820, списокот бил пишуван на рака. На 6 август 1806, Хамбург добил суверенитет како независна држава. Од 1811 до 1814, Хамбург бил дел од Франција во департманот Бухе де л'Елб.
Ако не е наведен друг навод, сите градоналници се земени од: Domizlaff. Das Hamburger Rathaus.
По уставните измени 1860–1919
Од 1860, Хамбург има устав. Членови на хамбуршкиот Сенат биле избирани од парламентот на Хамбург—не е наследен од сегашниот сенат. Тие биле доживотни членови на сенатот. Од трите најстари и правни членови, сенатор годишно го избирал Првиот градоначалник на Хамбург (германски: Erster Bürgermeister der Freien und Hansestadt Hamburg) – водечкиот член – и неговиот заменик (Втор градоначалник на Слободниот и ханзеатски град Хамбург, германски: Zweiter Bürgermeister der Freien und Hansestadt Hamburg).
Сите градоначалници се преземени од Domizlaff: Das Hamburger Rathaus и запишани во Erste Bürgermeister Hamburgs 1507-2008, само промени во датумите се обележани со додатни наводи.
Вајмарска Република 1919–1933
Во текот на германската револуција 1918–1919 Arbeiter- und Soldatenrat (советот на работници и војници) бил формиран. Од 12 ноември 1918 до 1919, претседавач на покраината и на градската власт бил: Хајнрих Лауфенберг (–1919), Карл Хензе (1919). Ова не е спомнато во Domizlaff: Das Hamburger Rathaus. Периодот во Германија по Првата светска војна до преземањето на власта – од нацистичката партија во 1933 – е нарекуван Вајмарска Република. Хамбуршкиот парламент бил демократски избран.
Трет Рајх 1933–1945
Во нацистичка Германија Gesetz über den Neuaufbau des Reiches (Закон околу реорганизација на Рајхот) (30 јануари 1934) се напуштил концептот на сојузна република. Политичките институции на покрианите практично биле укинати, преминувајќи целата моќ на централната влада. Хамбуршкиот парламент бил распуштен. Првиот градоначалник бил назначен од министерот за внатрешни работи на Рајхот, иако Хитлер правото да го именува (како во случај со Берлин и Виена). Реалниот предводник на Хамбург извшната власт била во Reichsstatthalter (регионалниот гувернер или царски гувернер) Карл Кауфман: 1933–1945
Назначени од британските окупациски сили 1945–1946
По Втората светска војна до 1949, Хамбург бил во британската окупациска зона.
Од 1946
Градоначаници во текот на сојузната парламентарна република Германија.
Штакелиц
Штакелиц е село и поранешна општина во округот Витенберг во Саксонија-Анхалт, Германија. Од 1 јануари 2010, е дел од градот Косвиг.
Список на државни водачи во 1055 година
Ова е список на државни водачи во 055 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Пита со тиква
Пита со тиква е десерт со фил врз основа на тиква. Тиквата е симбол на време за жетва, а питата од тиква често се јаде за време на есента и почетокот на зимата. Во САД и Канада, обично се подготвува за Денот на благодарноста и други прилики кога е сезона на тиквата.
Питата се состои од крем направен од тиква, кој варира од портокалова до кафеава боја. Питата е генерално зачинета со цимет, ѓумбир во прав, мускатно оревче и каранфилче. Исто така често се користи пимент и може да го замени каранфилчето и морското оревче, бидејќи неговиот вкус е сличен на комбинацијата од овие две. Кардамон и ванила, исто така се користат понекогаш како зачини за тестото.
Питата се прави најчесто од сортата тикви Cucurbita moschata.
Подготовка
Првиот чекор за добивање на пита од тиква е тиквата да се пресече на пола и да се отстранат семките од нејзината внатрешност. Двете половини се загреваат во рерна до омекнување, на отворен оган на шпоретот или во микробранова печка.
Пулпата се меша со јајца, засладено кондензирано млеко, шеќер и со мешавина од зачини, која вклучува морско оревче и други зачини (на пример, ѓумбир, цимет, каранфилче, пимент, и други), потоа се пече обвиткана во тесто. Слични пити се прават со сладок компир.
Историја
Тиквата потекнува од Северна Америка. Тиквата почнала  да се извезува во Франција, а од таму во Англија. Во текот на седумнаесеттиот век, рецептите за пити од тиква можеле да се најдат во англиските готвачки книги, како што е „Придружник на господата“ на Хана Вули (1675). Питите од тиква направени од раните американски колонисти најверојатно биле солени супи направени и служени во кора од слатка тиква.
Кон почетокот на XIX век рецептите за пита од тиква се појавиле во американските готвачи кога питата од тиква станала заеднички прилог на вечерата за Денот на благодарноста. Аџиите ја донеле питата од тиква во Нова Англија, додека англискиот метод за готвење на питата се изменил. Во 19 век, англиската пита од тиква била подготвена со полнење на тиквата со јаболка, зачини и шеќер, што потоа се печела. Во САД по граѓанската војна, питата од тиква не се подготвувала во јужните држави, бидејќи ја сметале како симбол на културата на Јенките наметната на југот, каде што немало традиција за јадење тиква. Многу јужни готвачи наместо тоа правеле пита од сладок компир, или додавале бурбон и пекан, за да ја направат пристапна за југот.
Денес, низ поголемиот дел од САД традиционално е да се служи пита од тиква по вечерата на Денот на благодарноста. Покрај тоа, многу современи компании произведуваат сезонски производи со вкус на пита од тиква како што се бонбони, кафе, сладолед, француски тост, вафли и палачинки, а многу пиварници произведуваат сезонски тикви или пиво; кои обично се зачинети со зачините што се користат за питата од тиква.
Жихарка (цртан филм, 2006)
Жихарка е руски цртан филм од 2006 година заснован врз истоимената руска народна (уралска бајка), создаден од режисерот Олег Ужинов во студиото Пилот со учество на продуцентската куќа Аероплан. Поднаслов: „Приказна раскажана од уралски козак на неговата ќерка“.
Цртаниот филм е дел од циклусот „Планина на скапоцени камења“. Филмот учествувал во натпреварувачката програма на фестивалот Суздал-2007 година.
Заплет
Некогаш живееле ковачите Мачка и Врабец. Тие имале мало девојче Жихарка. Таа била добра со сите, но многу сакала да си игра и да не се покорува. Еднаш Мачката и Врабецот заминале на саем, а во тоа меѓувреме Жихарка била киднапирана од итрата Лисица која имала намера да ја изеде. Лисицата била злобна и итра, но Жихарка била толку немирна, спонтана и наивна, што лисицата не успевала да ја изеде.
Музика
Филмот ги користел снимките на свирачите на хармоника Верховаж, Виталиј Пашов, Василиј Федјаевски, Леонид Шемелин, направени во фолклорните експедиции на Државниот републикански центар на рускиот фолклор и Центарот за руска традиционална култура „Високуша“.
Митологија
Во приказната се споменува митолошки лик - Бабајка (Баба Јага), која го плаши малото девојче.
Географија на Данска
Местоположба
Данска е држава која се наоѓа во Северна Европа во Скандинавскиот Полуостров.
Граници
Вкупната површина на земјата изнесува 43.094 км2, и според тоа се наоѓа на 131 место по големина во светот. Данска се наоѓа северно од Германија и Полска, југозападно од Шведска и јужно од Норвешка. Данска излегува на Балтичко Море и Северно Море.
Население
Според пописот од 2005, вкупното население во Данска е околу 5.415.978 жители. Густината на населеноста е 125/km2 жители на квадратен километар.
Клима
Данска се состои од полуостровот Јиланд (Jylland) и 405 помали острови. Од нив, 323 се населени а најголеми се Селанд (Sjælland) и Фин (Fyn). Многу од островите се поврзани со мостови. Климата во Данска е умерена морска. Најважен фактор за климата во Данска игра Атлантскиот Океан.
Врнежи
Во метеорологијата, врнежи се сите облици на кондензираната водна пареа, кои на Земјината површина се излачуваат во течна или цврста агрегатна состојба. Настануваат кога во атмосферата, огромен гасовит раствор, се заситува со водна пареа и тогаш водата кондензира и паѓа на земјата во вид на врнежи. Два процеса, најверојатно кои дејствуваат заедно, можат да предизвикаат да воздухот стане заситен: ладејќи го воздухот или додавајќи водна пареа во воздухот. Вирга се врнежи кои започнуваат да паѓаат на Земјината површина но испаруваат токму пред да ја допрат површината. Атмосферските врнежи настануваат со судир на капки дожд или снежни кристали со некој облак.
Врнежите можат да бидат во различни форми. Врнежите односно капките кои паѓаат на Земјината површина можат да бидат премногу мали, а можат да бидат и премногу големи. Тие исто така можат да бидат и замрзнати, а можат да бидат и во кристална форма. Како што е погоре споменато врнежите кои паѓаат на Земјината површина можат да бидат во различни форми, вклучувајќи дожд, роса, снег, слана и град. Додека снегот бара доста ниски температури за да може да се појави на самата површина, градот може да се создаде на многу високи температури, што всушност се и многу важен фактор во неговото создавање.
Снег
Природниот снег е во форма на врнежи во атмосферата на Земјата во форма на кристален воден мраз, се состои од снегулки што паѓаат од облаците. Од снегот се составаат мали честички мраз, тоа е грануларен материјал. Таа има отворена и мека структура, освен ако не е спакувана со надворешениот притисок. Снегулките паѓаат во различни големини и форми. Во форма на топка, мраз пелети или снег зрна. Снежните врнежи, неговиот износ и неговите поврзани течни врнежи, се утврдува со помош на различни еквиваленти.
Процесот на таложење снег, т.н. снежни врнежи, имаат тенденција да се формираат во рамките на одделни региони во зависност од движењето на воздухот, еден вид на низок притисок, систем, познат како extratropical циклон. Снегот може да паѓа каде што постои релативно топла вода, на пример каде што има испарување на вода од езерата, т.н. езеро-ефект, снежни врнежи коишто можат да бидат локално тешки.
Во планинските области, обилните снежни врнежи се можни на места каде протокот е максимизиран во помалку ветровитите страни на планинскиот терен на одредена височина, ако атмосферата е доволно ладна. Индуциран снег е процес на таложење снег од атмосферата на Земјата, со воведување на стимулации за природен процес. Вештачки снег е процес на таложење снег во локализирана област. Вештачкиот снег не вклучува структури на мраз, се користи за да симулира природен снег за различни цели.
Снегот во Македонија
Според историските податоци, височината на снегот што паднал во Битола изнесувала: 52 сантиметри во 1954 година, 63 сантиметри во 1962 година, 55 сантиметри во 1975 година и 84 сантиметри во 1983 година. Притоа, во август 1978 и август 2007 година, на Пелистер паднал снег со дебелина од десетина сантиметри.
Баптизам
Баптистите претставуваат протестантски христијани кои сметаат дека за да еден христијанин биде крстен, тој најпрвин треба да биде пораснaт верник. Почетоците на Баптистичката црква се во Велика Британија и САД. Денеска претставуваат една од најголемите протестантски заедници. Од редовите на баптистите бил и Мартин Лутер Кинг.
Според статистичките податоци кои ги објавил баптистичкиот статистички завод, во светот има околу 90.000.000 верници. Оваа верска заедница била основана од страна на Џон Смит, кој живеел во прогонство во Амстердам.
Смит го измислил двостепениот поредок во црквата, пастор и ѓакон, за разлика од Реформистите кои имале тристепен поредок. Со своите нови гледишта за крштението, кај него се појавила голема загриженост. Тој и неговите следбеници биле крстени како деца, а тоа не им пасувало на учењето. Затоа извршиле ново крштение. Тие биле првите верници на ова движење, па не постоел некој да го изведува крштевањето. Смит решил да се крсти самиот, и го сторил тоа, а потоа почнал да ги крштева и своите следбеници.
Првата баптистичка црква била основана во 1612 година, кога Смит се вратил во Англија, и кога ова движење зазело голем замав во времето на династија Стјуард. Според некои, Баптистите се произлезени од Анабаптистите. Голем број на баптисти се поврзуваат со политичките настани од 17 век. Тие биле предводници за религиозната слобода помеѓу верите. Во текот на населувањето на Америка, голем дел од баптистите заминале во САД каде основале баптистички цркви. Во тоа време се одвоила и баптистичката секта позната под името Баптисти од седмиот ден. Во текот на 18 век, баптизмот паднал под притисок на унитаризмот.
Историја на Баптистите
Моментумот на реформацијата започнат од Лутер, Калвин и Цвингли, вдахнал и многу други да го проучуваат Светото Писмо, трагајќи по вистинскиот начин на побожност. Насекаде биле создавани многу групи, посветени на заедничко проучување на Библијата и молитвата. Неколку такви групи низ историјата при проучувањето на крштевањето во Новиот завет, сфатиле дека тоа секогаш тоа било извршено врз возрасни, кои претходно ја исповедале својата вера. Такви се оние на Фелкс Манц во Цирих, 1525 година, на Мено Симонс, во денешна Холандија, во 1536 година. И онаа на Џон Смит, во Англија  во 1581 година.
Поради вршење на крштевање со целосно потопување во вода на возрасни, овие групи ги нарекувале баптисти. Тие практикувале автономија на секоја месна црква и создавање сојузи на независни цркви, кои пак немаат власт над своите членки. Баптистите во следните два века биле доминантно активни во Англија и Британска Америка и во некои мали заедници во Франција.
Првата баптистичка црква во Соединетите Држави, каде има најголем број верници бил основана во Провиденс, Род Ајленд во 1639 година. Најголем успех и концентрација на баптисти била во Пенсилванија, каде што првата црква била отворена во Колд Спрингс во 1684 год
Големите пробудувања, првото во 1730 – 1430 и второто 1790 – 1820 во САД и Англија, многу го зголемиле бројот на баптистички, поради проповедите на отворено помеѓу рударите во Англија и доселениците низ САД, што довело до големи навраќања кон посветениот христијански живот, изразен и преку надежта за второто Христово доаѓање.
Од САД, засиленото влијание на баптизмот бил вратен во Англија и Германија, од каде се пролшири низ делови на Европа особено во земјите кои зборуваат германски, вклучително и делови што подоцна ќе станат од Југославија. Првото крштевање било забележано во Тузла, во 1868 година.
Во Европа најмногу баптисти има во Романија, Германија, Украина и Русија. Ва Африка најмногу има во Нигерија, Конго, Уганда и Танзанија. Баптистичките цркви се здружуваат во голем број организации од која значајна е Светската Баптистичка Алијанса, а во Европа е Европската Баптистичка Федерација.
Верувања
Се прифаќаат Никејско-константинополските начела на верување. Се верува во спасение преку лична вера во Исус Христос како Господ и Спасител. Ова спасение се темели на Христовата смрт и воскресение.